BBL ยิ้มไม่ออก กำไร Q3/59 ร่วง 11% มาที่ 8.06 พันลบ.
BBL ยิ้มไม่ออก กำไร Q3/59 ร่วง 11% มาที่ 8.06 พันลบ. จากปีก่อนมีกำไร 9.06 พันลบ. หลังกำไรจากการจำหน่ายสินทรัพย์ลด-ค่าใช้จ่ายการดำเนินงานเพิ่ม ขณะที่ 9 เดือนแรกมีกำไรลดลง 11% อยู่ที่ 2.35 หมื่นลบ. จากปีก่อนมีกำไร 2.65 หมื่นลบ.
20 ต.ค. 2559

ธนาคารกรุงเทพ จำกัด (มหาชน) หรือ BBL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 8.06 พันล้านบาท หรือมีกำไรสุทธิ 4.22 บาทต่อหุ้น ลดลง 11% จากช่วงเดียวกันของปีก่อนที่มีกำไรสุทธิ 9.06 พันล้านบาท หรือมีกำไรสุทธิ 4.74 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีกำไรจากการจำหน่ายสินทรัพย์ลดลงและค่าใช้จ่ายในการดำเนินงานเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 2.35 หมื่นล้านบาท หรือ 12.34 บาทต่อหุ้น ลดลง 11% จากช่วงเดียวกันของปีก่อนที่มีกำไรสุทธิ 2.65 หมื่นล้านบาท หรือ 13.88 บาทต่อหุ้น